Ordeno de Sankta Patriko

La Plej Ilustra Ordeno de Sankta Patriko () estas brita kavalira ordeno apartenanta al Irlando. La ordeno estis establita fare de George la 3-a, Reĝo de Britio en 1783. Kavaliroj estis regule kronitaj al la ordeno de tiam ĝis 1922, kiam la plej granda parto de Irlando akiris sendependecon en la nomo de Irlanda Libera Ŝtato. Kvankam la ordeno daŭre ekzistas oficiale ĝis nuntempe, la lasta nomumo al la ordeno estis farita en 1936, kaj la lasta kavaliro de la ordeno, princo Henriko, Duko de Gloucester, mortis en 1974. Malgraŭ tio, la reĝo daŭre estas la suvereno de la ordeno, kaj unu el la oficistoj, respondeca por la simboloj de Ulstero (Ulster King of Arms) kaj daŭre enoficas. Sankta Patriko estas la patrono de la ordeno, kaj ĝia moto estas  () - aludo al la vulgata traduko de la letero de la apostolo Paŭlo al la Romanoj, ĉapitro 8, verso 35: "Kiu apartigos nin de la amo de Kristo?".

La plej multaj kavaliraj ordenoj en Britio inkludas la tutaĵon de la regno, sed la tri plej altaj ordoj ĉiu apartenas al unu nacio. La Ordeno de Sankta Patriko, kiu apartenas al Irlando, estas la plej nova kaj malplej grava el la tri. Ĝia angla ekvivalento, la Ordeno de la Ĝartero, estas la plej malnova kavalira ordeno en Britio, kaj ĝiaj komencoj devenas de la 14-a jarcento. La Skota ordeno estas Ordeno de la Kardo, kiu estis establita, en sia nuna enkarniĝo, en 1687.

La ordeno de Sankta Patriko estis menciita en la amaskomunikilaro en 1907, kiam ĝiaj simboloj, la Irlandaj Krono-Diamantoj, estis ŝtelitaj de Dublina Kastelo baldaŭ antaŭ la vizito de la Suvereno de la ordeno, Eduardo la 7-a. La kazo restas mistero ĝis hodiaŭ.

 Vidu ankaŭ 
 Kruco de Sankta Patriko

 Eksteraj ligiloj 

 Artikolo pri la ceremonio de 1905

Kategorio:Kavalirordenoj de Britio
Kategorio:Britaj ŝtataj honorigoj
Kategorio:Historio de Irlando
Kategorio:Irlando kaj la Komunumo de Nacioj